Document ID: 32003R1213

Komisijas Regula (EK) Nr. 1213/2003
(2003. gada 7. jūlijs),
ar ko groza I pielikumu Eiropas Parlamenta un Padomes Regulai (EK) Nr. 304/2003 par bīstamu ķīmisku vielu eksportu un importu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 28. janvāra Regulu (EK) Nr. 304/2003 par bīstamu ķīmisku vielu eksportu un importu [1], un jo īpaši tās 22. un 1. pantu,
tā kā:
(1) Ar Regulu (EK) Nr. 304/2003 attiecībā uz konkrētām bīstamām ķīmiskām vielām un pesticīdiem starptautiskajā tirdzniecībā tiek īstenota Roterdamas Konvencija par iepriekš norunātas piekrišanas procedūru (PIC procedūru), kas parakstīta 1998. gada 11. septembrī un ko Kopiena apstiprinājusi ar Padomes Lēmumu 2003/106/EK [2]. Līdz stājas spēkā minētā konvencija, ar Regulu (EK) Nr. 304/2003 tiek arī īstenota pagaidu PIC procedūra, kas izveidota ar Rezolūciju par pagaidu vienošanos, kura iekļauta Noslēguma aktā, kas pieņemts diplomātiskajā konferencē, kurā pieņemta Konvencija.
(2) Regulas (EK) 304/2003 I pielikumam ir trīs daļas, kurās ietverts attiecīgi to ķīmisko vielu saraksts, uz kurām attiecas paziņošanas par eksportu procedūru, to ķīmisko vielu saraksts, kas atbilst PIC procedūrai, un to ķīmisko vielu saraksts, uz kurām saskaņā ar Roterdamas Konvenciju attiecas PIC procedūra.
(3) Ņemot vērā to jaunāko galīgo reglamentējošo darbību pārskatu, kuras atbilst Kopienas tiesību aktiem, kas attiecas uz konkrētu ķīmisko vielu aizliegumu vai stingru ierobežošanu, Regulas (EK) Nr. 304/2003 I pielikuma 1. un 2. daļā ietvertais ķīmisko vielu saraksts jāpapildina ar vairākām ķīmiskajām vielām.
(4) Konvencijas dalībvalstu valdību pilnvaroto komisija devītajā sesijā (2002. gada 30. septembris līdz 4. oktobris) nolēma, ka arī uz ķīmisko vielu monokrotofosu jāattiecina pagaidu PIC procedūra. Tādējādi Regulas (EK) Nr. 304/2003 I pielikuma 3. daļā ietvertais ķīmisko vielu saraksts jāpapildina ar monokrotofosu un pašreizējais ieraksts 1. daļā jāgroza.
(5) Tādēļ attiecīgi jāgroza Regulas (EK) Nr. 304/2003 I pielikums.
(6) Tā kā šajā direktīvā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar 29. pantu Padomes Direktīvā 67/548/EEK [3], kurā jaunākie grozījumi izdarīti ar Regulu (EK) Nr. 807/2003 [4],
IR PIEŅĒMUSI ŠO REGULU.
1. pants
Regulas (EK) Nr. 304/2003 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 7. jūlijā

Labels: 12
3
1
20